 NA CHARLES WASONGA RAIS William Ruto amezindua simu ya mkononi ya bei nafuu itakayowasaidia Wakenya kutumia wakisaka huduma za serikali mitandaoni. Simu hizo ambazo zimetengenezwa na kampuni ya East Africa Device Assembly Kenya (EADAK) Ltd iliyoko eneo la Mavoko, Kaunti ya Machakos, itauzwa kwa bei ya rejareja ya Sh7,499. Zitauzwa katika maduka ya Faiba, maduka ya Safaricom na maduka mengine ambayo huuza simu kote nchini. Aidha, zitauzwa mitandaoni kupitia jukwaa la ‘Masoko online’. Simu hizo chapa Neon 5 ‘Smarta’ na 6 ½ ‘Ultra’  zitakuwa na uwezo wa kutumia mawimbi ya 4G. Kiwanda hicho cha Mavoko kilianzishwa kupitia ushirikiano kati ya kampuni za simu za humu nchini na kampuni za kutengeneza simu katika mataifa ya ng’ambo. “Kiwanda hicho kitapiga jeki ajenda ya serikali ya kuendeleza shughuli za kidijitali nchini kando na kuzalishaji nafasi nyingi za ajira moja kwa moja na kwa njia isiyo ya moja kwa moja,” akasema mwenyekiti wa EADAK Joshua Chepkwony. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  